Գագիկ Հովունց

Գագիկ Գեդեոնի Հովունց (Գագիկ Հովհաննիսյան, մարտի 1, 1930(1930-03-01), Երևան, ԽՍՀՄ - սեպտեմբերի 1, 2019(2019-09-01), Երևան, Հայաստան), հայ կոմպոզիտոր, ՀԽՍՀ արվեստի վաստակավոր գործիչ (1984), պրոֆեսոր։


== Կենսագրություն ==
Ծնվել է Երևանում։ Ավարտել է Երևանի Կոմիտասի անվան պետական կոնսերվատորիան՝ Գրիգոր Եղիազարյանի դասարանը։ Կոմպոզիտորի ստեղծագործական նախասիրությունները հետևողականորեն կապված են եղել գործիքային երաժշտության ժանրերին։
Սիմֆոնիկ երաժշտության բնագավառում նշանակալից են երեք ինվենցիոն ցիկլերը սիմֆոնիկ նվագախմբի համար, կոնցերտային ինվենցիաները դաշնամուրի և նվագախմբի համար, կոնցերտները թավջութակի և նվագախմբի համար, կոնցերտները ջութակի և նվագախմբի համար, դաշնամուրի և նվագախմբի համար։
Կամերային երաժշտության մեջ լայն ճանաչում են ստացել 30 «Ինվենցիոն պիեսները» նվագախմբային գործիքների համար դաշնամուրի նվագակցությամբ, դաշնամուրային երկու սոնատները, սոնատ-դուետը ջութակի և դաշնամուրի համար, ջութակի և դաշնամուրի սոնատը, դաշնամուրային տրիոն։
Գագիկ Հովունցի ստեղծագործությունները հենվում են իր իսկ ստեղծած լադա-տոնայնական համակարգի վրա։ Գ. Հովունցի գործունեության ծանրակշիռ մասն է կազմում մանկավարժական աշխատանքը Երևանի պետական կոնսերվատորիայում, որտեղ նա շուրջ 50 տարի դասավանդում է հարմոնիա՝ սերնդեսերունդ փոխանցելով իր մասնագիտական փորձն ու հարուստ գիտական ձեռքբերումները։
Գագիկ Հովունցի եղբայրը ՝ դերասան,  կինոռեժիսոր և Հայաստանի Հանրապետության ժողովրդական արտիստ Ներսես Հովհաննիսյան է։


== Պարգևներ ==
ՀԽՍՀ արվեստի վաստակավոր գործիչ, 1984
«Հայրենիքին մատուցած ծառայությունների համար» 1-ին աստիճանի մեդալ, 2013


== Ստեղծագործություններ ==
op.1 (1960) Լարային կվարտետ ...Մոսկվա, 1967
op.2 (1965) 12 պրելյուդ դաշնամուրի համար Երևան 1967 և Երևան 1985
op.3 (1968) Ինվենցիաների ցիկլ սիմֆոնիկ նվագախմբի համար No.1 ...Մոսկվա 1977
op.4 (1969) 10 ինվենցիոն պիես փայտյա-փողային գործիքների և դաշնամուրի համար ...Երևան 1974
op.5 (1970) Ինվենցիոն ցիկլ սիմֆոնիկ նվագախմբի համար No.2 ... Մոսկվա 1977
op.6 (1971) Ինվենցիաների ցիկլ սիմֆոնիկ նվագախմբի համար No.3 ...Մոսկվա 1977
op.7 (1972) 10 Ինվենցիոն պիես լարային գործիքների և դաշնամուրի համար ...Երևան 1977
op.8 (1974) Կոնցերտային ինվենցիաներ դաշնամուրի և սիմֆոնիկ նվագախմբի համար ... Մոսկվա 1982 Պարտիտուր
op.9 (1975) 10 ինվենցիոն պիես պղնձյա-փողային գործիքների և դաշնամուրի համար ... Երևան 1980
op.10(1976) «Հնչյունի հարմոնիա» կոնցերտային ինվենցիաներ թավջութակի և սիմֆոնիկ նվագախմբի համար ...Մոսկվա 1989 Կլավիր, Երևան 2001 Պարտիտուր
op.11(1977) Դաշնամուրային սոնատ No.1 ...Երևան 1985
op.12(1980) Կոնցերտ ջութակի և սիմֆոնիկ նվագախմբի համար ... Մոսկվա 1987 Կլավիր, Երևան 2000 Պարտիտուր
op.13(1981) Սոնատ-դուետ ջութակի և թավջութակի համար ... Երևան 1987, Գերմանիա 2004
op.14(1982) Դաշնամուրային սոնատ No.2 ... երևան 1985
op.15(1984) «Կոնտրաստ» Ֆլեյտայի և դաշնամուրի համար ... Փարիզ 1986
op.16(1986) Կոնցերտ դաշնամուրի և սիմֆոնիկ նվագախմբի համար ... Երևան 1999 Կլավիր, Երևան 2000 պարտիտուր
op.17(1989) 10 պիես-մոնոքրամ դաշնամուրի համար ... Երևան 1998
op.18(1992) Սիմֆոնիկ սյուիտ (Խորեոգրաֆիկ պիեսներ) ... Երևան 2000
op.19(2003) 2 պիես երկու դաշնամուրի համար ... Երևան 2003
op.20(2006) Սոնատ ջութակի և դաշնամուրի համար ... 2006
op.21(2007) Տրիո ջութակի, թավջութակի և դաշնամուրի համար ... Երևան 2007
op.22(2009) «Dolore» պիես թավջութակի և դաշնամուրի համար ... Երևան 2009
op.23(2010) «Memoirs» պիես ջութակի և դաշնամուրի համար ... Երևան 2010


== Ֆիլմագրություն ==
1968 — Հանդիպում_ցուցահանդեսում (երգահան)
1969 — Ձախորդ Փանոսը (երգահան)


== Ծանոթագրություններ ==